《丁氏厚德堂》
宋代·戴表元

贱士怀永忧，一物常恐枯。
贵者止营私，智或遗妻孥。
肉食从古止，黄金使人愚。
我游四十年，钱塘车马区。
但见插桃李，谁曾种桑榆。
白头识丁子，仪冠俨于于。
示我厚德编，嘉名在塘隅。
谈之为踊踵，喜气生眉须。
愿子富仓庾，人人饱餐餔。
愿子多酒浆，日日开樽壶。
行藏自有命，不谒守钱奴。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》